CELEX: C2005/082/28
Language: hu
Date: 2005-04-02 00:00:00
Title: C-37/05. sz. ügy: Az Európai Közösségek Bizottsága által az Egyesült Királyság ellen 2005. január 31-én benyújtott kereset

2.4.2005   
            
            
               HU
            
            
               Az Európai Unió Hivatalos Lapja
            
            
               C 82/13
            
         Az Európai Közösségek Bizottsága által az Egyesült Királyság ellen 2005. január 31-én benyújtott kereset
   (C-37/05. sz. ügy)
   (2005/C 82/28)
   Az eljárás nyelve: angol
   Az Európai Közösségek Bizottsága, képviseli: Michel van Beek, meghatalmazotti minőségben, segítője: Frédéric Louis ügyvéd és A. Capobianco ügyvéd, kézbesítési cím: Luxembourg, 2005. január 31-én keresetet nyújtott be az Európai Közösségek Bíróságához az Egyesült Királyság ellen.
   A Bizottság keresetében azt kéri, hogy a Bíróság:
   
               —
            
            
               állapítsa meg, hogy mivel elmulasztotta az 1997. március 3-i 97/11/EK tanácsi irányelvvel (1) módosított, az egyes köz- és magánprojektek környezetre gyakorolt hatásainak vizsgálatáról szóló, 1985. június 27-i 85/337/EGK tanácsi irányelv (2) 2. cikke (1) bekezdése és 4. cikke követelményeinek helyes átültetését, Nagy-Britannia és Észak-Írország Egyesült Királysága nem teljesítette az irányelv és a Szerződés alapján fennálló kötelezettségeit.
            
         
               —
            
            
               kötelezze Nagy-Britannia és Észak-Írország Egyesült Királyságát a költségek viselésére.
            
         Jogalapok és fontosabb érvek:
   Az irányelvet úgy kell átültetni a nemzeti jog kötelező rendelkezései közé, hogy az teljesen megfeleljen az egyértelműség és a jogbiztonság követelményeinek. Egy közigazgatási útmutatás nem biztosítja az e követelményeknek való megfelelést. Önmagában annak biztosítása, hogy a 85/337/EGK irányelv rendelkezéseinek tényleges megsértése a gyakorlatban aligha fordulhat elő, nem jelenti ezen irányelv hatékony átültetését.
   
      (1)  HL L 73., 1997.3.14., 5. o.
   
   
      (2)  HL L 175., 1985.7.5. 40. o.